न्यूयार्क: एक मुस्लिम छात्रा ने आरोप लगाया है कि अमेरिका के वर्जीनिया प्रांत में एक स्कूली शिक्षक ने उसका हिजाब खींचा. वाशिंगटन पोस्ट की रिपोर्ट के अनुसार लेक ब्रेडडॉक हाई स्कूल में शिक्षक ने उस समय लड़की का हिजाब खींचा जब वह अपने दोस्तों के साथ बात कर रही थी. छात्रा ने ट्वीट किया कि मेरा हिजाब मेरे सिर से हटा दिया गया. इसके बाद टीचर ने कहा ओह आपके बाल बहुत सुन्दर है. इस घटना के बाद उसने अपने अभिभावकों से बात की और उन्होंने स्कूल और एक मस्जिद से संपर्क किया.